 Wasiirka Wasaarada Boosaha iyo Isgaadhsiinta Somaliland, Maxamuud Cabdilaahi Cige, oo Wargeyska Geeska Afrika wareysi gaar ah la yeeshay ayaa sidoo kale Bulshada reer Somaliland baaq u diray, waxaana ugu horeyn anagoo wax ka weydiinay sababta keentay in gurgiisa la soo weeraro, iyo cida uu ku tuhunsan yahay uu ku jawaabay Waa dhab oo Gurigayga waxa lagu soo qaaday weerar, waana la rasaaseeyey, balse ilaa hadda garan maayo cidda rasaasaysay, ama weerarka geysatay, cid aan tuhunsanay ama aan odhan karo cidaas ayaa weerarka igu soo qaaday garan maayo, cid aanu is haysano, cid ay wax naga dhexeeyaan iyo cid cadaawad na dhex taalo midna ma jirto, balse arinta gacanta ayaa lagu hayaa, waana la baadhaya, badhitaanka ayaana wax walba lagu ogaan doonaa. 